***Kandidat za župana in Lista Janka Šketa***

Sem Janko Šket in prihajam iz Belega. Po izobrazbi sem ekonomski tehnik. Sem poročen, oče dveh otrok in dedek štirim vnukom. Z družino obdelujemo 24ha kmetijskih površin in 4000 trsov. V prostem času rad kolesarim in hodim v hribe. Poleg dela na kmetiji in vinogradu sem aktiven tudi v lokalni politiki. Zaključujem četrti mandat Občinskega svetnika, od tega sem dva mandata opravljal funkcijo podžupana. Drugi mandat kot predsednik vodim Celjsko območno enoto kmetijsko gozdarske zbornice Slovenije. V preteklem letu sem bil izvoljen za predsednika sveta Zavoda kmetijsko svetovalne službe. S strani občine sem bil predlagan in imenovan v Nadzorni svet OKP Rogaška Slatina. Od predstavnikov vseh občin Upravne enote in zaposlenih, sem dobil zaupanje da kot predsednik ta organ tudi vodim. V funkciji namestnika predsednika sem aktiven tudi v prostovoljnem gasilskem društvu Šmarje pri Jelšah, hkrati pa sem še član večih društev v občini. Prav tako opravljam delo sodnika porotnika na Okrožnem sodišču v Celju.

Na volitvah nastopam kot neodvisni kandidat z podporo volivcev in z Listo Janka Šketa v vseh treh volilnih enotah. Kot bodoči župan se bom zavzemal za enakomeren razvoj celotne občine. Moj namen in želja je sodelovati z vsemi, ne glede na politično ali versko opredelitev. Blizu so mi tisti, kateri imajo voljo, želijo, zmorejo in znajo s skupnimi močmi narediti korak naprej v razvoju naše občine.

Nekaj poudarkov programa na temeljnih področjih delovanja Občine Šmarje pri Jelšah:

**Gospodarstvo**

Gre za eno izmed najpomembnejših področij dela v občini, ki mu bomo posvetil posebno pozornost. V zagotavljanju pogojev za rast in razvoj podjetij, ter kmetij, vidim širok prostor za nove priložnosti in povečanje rasti in sicer tako na eni strani prek širitve obstoječih obrtnih con, zagotovitve podjetniškega inkubatorja, vzpodbujanjem razvoja podeželja in kmetij, ter na drugi strani z vzpostavitvijo okrepljene komunikacije z obrtniki in drugimi gospodarskimi subjekti s ciljem skupnega iskanja dodatnih možnosti za razvoj obrti in ostalih gospodarskih panog za potrebe zagotavljanja dodatnih delovnih mest.

Poseben izziv na področju gospodarstva pa predstavlja tudi razvoj turizma, ki je z vzpostavitvijo Zavoda za turizem, šport in mladino dobil priložnost za vzpodbudnejšo prihodnost. Zato si bomo prizadevali, da se v okviru Zavoda TŠM vodijo projekti, ki bodo omogočili širšo prepoznavnost naših čudovitih sakralnih, kulturnih in drugih objektov, ter hkrati zagotovili priložnost lokalnim podjetnikom, vinogradnikom, ter ostalim, da v okviru celovitih in smiselnih turističnih aražmajev zagotovijo tudi promocijo in prodajo svojih izdelkov.

Na tem področju se bom zavzemal tudi za ustrezno stanovanjsko politiko, aktivnosti pa usmerjal v smeri zagotavljanja dobrih pogojev za bivanje in preživljanje prostega časa. Tako nameravamo nadaljevati oziroma pravočasno, ter kakovostno in učinkovito izpeljati že sprejet projekt oskrbovanih stanovanj, ter izgradnjo kopališča, katero je v fazi pridobivanja gradbenega dovoljenja.

Napredek želimo zagotoviti tudi pri rešitvi projekta Jelšingrad. Zavedamo se, da naloga ni enostavno izvedljiva. Možnosti je več, vse pa so odvisne od stanja na trgu, ko se bomo projekta lotili – npr: prodaja zemljišča za ureditev ustreznih športnih površin, nakup gradu, ter prodaja zemljišča in gradu skupaj, ali njuna ureditev ob pogoju, da se najde zainteresirani kupec, in podobno.

**Okolje in prostor**

V naslednjem mandatu bomo poskrbeli za ustrezno vzdrževanje, ter dodaten napredek na področju cestne in komunalne infrastrukture. Kar nekaj za občanke in občane pomembnih projektov je že pripravljenih in vključenih v občinski proračun. Poskrbeli bomo, da bodo le-ti izvršeni kakovostno in učinkovito, ter pravočasno.

Hkrati bomo aktivnosti vodil tudi v smeri vključevanja novih projektov, ki bodo dodatno dvigovali kakovost življenja v naši občini npr. dodatna ureditev kolesarskih stez, tekaških in pešpoti, rekreacijskih površin, največjo pozornost pa bomo namenili vzdrževanju, ter rekonstrukciji občinskih cest. Z državno pomočjo bom preplastili tudi cesto skozi Šmarje pri Jelšah, ter nekaj ostalih odsekov državnih cestišč, katera so v zelo slabem stanju, me te pa spadata tudi križišče pri kašči ter križišče v Mestinju. V mandatnem obdobju 2018-2022 bomo veliko pozornosti in aktivnosti namenili več kot potrebnemu projektu Šmarska obvoznica.

Prizadevali si bomo tudi za urejanje vodotoka, ter pritokov v Šmarskega potoka s suhimi zadrževalniki, kar bi bistveno pripomoglo k večji poplavni varnosti centra občine Šmarje pri Jelšah.

**Družbene dejavnosti**

Nadaljevali bomo s politiko zagotavljanja ustreznih pogojev za delo in razvoj javnih zavodov, katerih ustanovitelj je občina, ter uresničevali politiko konstruktivnega dialoga in sodelovanja. Poskrbeli bomo za gospodarsko in učinkovito realizacijo že sprejetih energetskih sanacij, ter vključili nove projekte kot so ustrezno povečanje oziroma ureditev zgornjega parkirišča pred zdravstvenim domom, gradnja otroškega igrišča za otroke s posebnimi potrebami, širitev telovadnice OŠ Šmarje pri Jelšah, ter nadaljevanje postopkov za izgradnjo telovadnic ob podružničnih šolah katere le teh še nimajo.

Vzpodbujali in zavzemali se bomo za zagotavljanje boljših pogojev za delovanje društev. V tem delu hkrati želimo pripraviti in realizirati projekt sistematične obnove vseh gasilsko kulturnih domov v občini Šmarje pri Jelšah.

**Krajevne skupnosti in občinska uprava**

Krajevne skupnosti morajo v večji meri sodelovati in pospeševati svoj lasten razvoj. Zato se bom zavzemali za njihovo okrepljeno vlogo, enakomeren razvoj, ter vzdržno povečanje finančnih sredstev za njihovo poslovanje.

Hkrati bomo vzpodbujali in skrbeli za delovanje občinske uprave v smeri:

* inovativnega prepoznavanja potreb naših občanov in občank ter njihovega kakovostnega in učinkovitega uresničevanja in
* izvajanja spoštljivega dialoga in konstruktivnega sodelovanja z odprtostjo do drugačnih mnenj in pobud.

**Liste Janka Šketa po volilnih enotah:**

1. **Volilna enota**
2. Štruklec Matjaž
3. Žaberl Marjanca
4. Petelin Niko
5. Leskovar Urška
6. Slatenšek Silvester
7. **Volilna enota**
8. Šket Janko
9. Lipnik Čakš Klavdija
10. Vreže Boštjan
11. Regoršek Lučka
12. mag. Prah Igor
13. Romih Helena
14. Tirgušek Alojz
15. **Volilna enota**
16. Močnik Gorazd
17. Ana Marie Vahen
18. Tratenšek Jože
19. Vozlič Barbara
20. Kosovel Davorin
21. Pogelšek Špela
22. Hajnšek Kristjan